चोर गैंग से तीन बाइक जब्त
पुलिस ने शनिवार-रविवार रात शहर के कत्था मिल क्षेत्र से बाइक चोर गिरोह के पांच सदस्यों को गिरफ्तार किया है। इनके कब्जे से चोरी की गईं तीन बाइक जब्त की हैं। आरोपियों ने गुजरे छह माह के भीतर शहर से 50 बाइक चोरी करना कबूल किया है। ये सभी बाइक चोरों ने गुना, अशोकनगर, झांसी, गुना आदि शहरों में सस्ती कीमतों पर बेच भी दीं।
पुलिस ने रात 1.40 बजे कत्था मिल के मोड़ से गिरफ्तार किए गए घनश्याम उर्फ लाली निवासी झांसी, मोहनलाल पुत्र बाइस राम धाकड़ निवासी इंदरगढ़, आबिद पुत्र आजाद खान निवासी नसरुल्ला कॉलोनी मोहना, असलम पुत्र खेरू एवं रिंकू पुत्र विजय सिंह को गिरफ्तार किया। इनके कब्जे से एक देशी कट्टा, दो जिंदा कारतूस के अलावा तीन बाइक जब्त की गईं। आरोपियों ने शहर से बीते 6 माह में 50 बाइक चुराना भी कबूला है। उधर पुलिस ने मैरिज हाउस संचालकों और अस्पताल प्रबंधन सहित बड़ी सरकारी भवनों के मालिकों को नोटिस जारी किए हैं। इनमें लिखा है कि सुरक्षा के लिए सीसीटीवी कैमरे परिसर के बाहर जरूर लगाएं।
bho_Deva hin_Deva hin_Deva